Kvalifikacije za AFC Challenge kup 2012.
Kvalifikacije za AFC Challenge kup 2012. je bilo međunarodno nogometno takmičenje u sklopu organizacije Azijske nogometne konfederacije (AFC) u kojem su učestvovale zemalje koje su uglavnom kategorizirane kao "zemlje u razvoju". Takmičenje je održano od 9. februara do 11. aprila 2011. godine. Za razliku od prethodna tri izdanja turnira, sve ekipe su morale učestvovati u kvalifikacijama. Ukupno je nastupilo 20 reprezentacija. Kvalififikacije su bile podijeljene u dvije etape: baraž i takmičenje po grupama. U baražu je učestvovalo 8 najslabije rangiranih ekipa. Pobjednici baraža su razigravali sa ostalih 12 ekipa u grupama po Bergerovom sistemu takmičenja. Ekipe u grupnoj fazi takmičenja su bile podjeljene u četiri grupe po četiri reprezentacije i igrale su se u četiri države. 18. februara 2011. godine AFC je objavila da će svaka grupa biti odigrana u jednoj od država: grupa A u Mjanmaru, B u Maleziji, C na Maldivima i D u Nepalu. Pobjednici, kao i drugoplasirane ekipe svih grupa obezbjedile su učešće na AFC Challenge kupu 2012.